О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 1385
от 20.09.2023 г.
За приемане  бюджет на Община Перник за 2023 г.

На основание чл.52 ал.1 и чл.21 ал.1 т.6 и ал.2, във връзка с чл.27 ал.4 и ал.5 от ЗМСМА, чл.94 ал.2 и ал.3 и чл.39 от Закона за публичните финанси, във връзка с разпоредбите на  Закона за държавния бюджет на Република България за 2023 г. (ДВ бр.66 от 01.08.2023г.) и ПМС № 108 от 09.08.2023г. за изпълнение на ЗДБРБ за 2023г., и Наредбата за условията и реда за съставяне на тригодишна бюджетна прогноза за местните дейности и за съставяне, обсъждане, приемане, изпълнение и отчитане на бюджет на Община Перник

ОБЩИНСКИ СЪВЕТ РЕШИ:
1. Приема бюджет на Община Перник за 2023г. както следва:

1.1 По приходите в размер на 157 492 061 лв., съгласно Приложение №1  и № 2, в това число:

1.1.1. Приходи за делегирани от държавата  дейности в размер на 

86 042 200 лв., в това число:

1.1.1.1.  Обща субсидия за делегирани от държавата дейности в размер на  68 304 905 лв.;

1.1.1.2.  Преходен остатък от 2022 г. в размер на 17 911 613 лв., разпределен, съгласно Приложение № 5.
1.1.2. Приходи за местни дейности в размер на  71 449 861 лв., в това число:

1.1.2.1. Данъчни приходи в размер на   14 175 000 лв.;

1.1.2.2. Неданъчни приходи в размер на 29 243 008 лв.;

1.1.2.3. Обща изравнителна субсидия в размер на 5 508 900лв.;

1.1.2.4. Средства за зимно поддържане и снегопочистване на общински пътища  276 200 лв.;

1.1.2.5. Целева субсидия за капиталови разходи за местни дейности в  размер на  2 830 200 лв.;
1.1.2.6. Получени от общини целеви трансфери – 361 800 лв.;
1.1.2.7. Отчисления по Закона за управление на отпадъците –                      (-) 2 564 050 лв;

1.1.2.8. Преходен остатък от 2022 г. в размер на  13 883 653 лв. разпределен, съгласно Приложение № 5;

1.1.2.9. Предоставени трансфери – (-) 6 817 100 лв.;

1.1.2.10. Заеми от др. банки в страната  15 158 250 лв.;

1.1.2.11. Придобиване на дялове, акции и съучастия (-) 106 000 лв.

1.2. По разходите в размер 157 492 061 лв., разпределени по функции,  съгласно Приложение № 3:
1.2.1. За делегирани държавни дейности в размер на 86 042 200 лв.;

1.2.2. Дофинансиране от местни приходи  2 505 468 лв.;

1.2.3. За местни дейности в размер на 68 944 393 лв.

2. Приема поименния списък на капиталовите разходи за 2023 г. в размер  73 653 906 лв., по обекти и източници на финансиране, съгласно Приложение № 7.
3. Числеността на персонала за делегираната от държавата дейност «Общинска администрация» и звената финансирани с местни приходи, съгласно Приложение № 6.
4. Утвърждава разчет за целеви разходи и субсидии, както следва за:

4.1. Членски внос – 22 900 лв.;
4.2. Обезщетения и помощи по Решение на Общински съвет - 270 000 лв.:
4.2.1. За подпомагане на социално слаби граждани, които са извън изискванията на ЗСП - в размер до 80 000 лв.;
4.2.2. За подпомагане на двойките с репродуктивни проблеми от община Перник, за осигуряване на финансиране за изследване и лечение на безплодието им - в размер до 40 000 лв.;
4.2.3. За предоставяне на финансова помощ  на семействата на загиналите и пострадалите от земетресението на 06.02.2023г.  в Република Турция – в размер на 30 000 лв.
4.2.4. Дарение за доизграждане на храм «Сретение Господне», кв. «Тева» - 120 000 лв. - за сметка на издръжката на общинската администрация.


4.3. Стипендии в размер на 20 000 лв. за стимулиране на даровити деца.

4.4. Субсидии за: 

4.4.1. Спортни клубове от община Перник, в т.ч. представителни, аматьорски, ученически, любителски и спортни клубове за хора с увреждания – 576 500 лв., от тях 360 000 лв., както следва:

- 120 000 лв. за Баскетболен клуб "Миньор 2015" – НБЛ - мъже;

- 120 000 лв. за Волейболен клуб "Миньор - Перник" – НВЛ – мъже;

- 100 000 лв. за ФК "Миньор-Перник" – аматьорска лига - мъже;

- 20 000 лв. за ВК „Металург“ – аматьорска лига – мъже;

Сумата от 216 500 лв. се разпределя по Наредба № 10 за финансово подпомагане дейността на спортните клубове от община Перник.

4.4.2. Младежки организации - 30 000 лв., в изпълнение на Програмата за младежки дейности за 2023 г.

4.4.3. Организации с нестопанска цел - 15 000 лв. за дейност за нуждите на Съюза на инвалидите в България – гр. Перник .

4.4.5. Определя сума в размер на 300 000 лв. за лекуване на жители от община Перник в «СБПЛР» ЕООД.

4.4.6. Обезпечаване дейността на Фондация «Култура» в размер на 750 000 лв., съгласно представен в Община Перник и Общински съвет – Перник проект на бюджет.
5. Приема следните лимити:

5.1. СБКО в размер на 3% от начислените трудови възнаграждения;

5.2. Представителни разходи на кмета на Община Перник в размер на 60 000 лв.;

5.3. Представителни  разходи на председателя на Общински съвет  Перник в размер на 30 000 лв.;

5.4. Разходи в размер до 10 000 лв., /разходи за погребения/, като с тези средства се извършват разходи за случаи, при които в двумесечен срок след събитието не са издирени и открити близки на починалите.

6. Утвърждава списък на длъжностите и на лицата, които имат право на транспортни разходи, съгласно Приложение №11. Право на транспортни разноски от местоживеенето до местоработата и обратно, имат служители от други населени места, отговарящи на изискванията за заемане на конкретна длъжност, като е предвидено покриване от бюджета на 85% от стойността по превозни документи.
7. Одобрява индикативен годишен детайлен разчет на сметките за средства от Европейския съюз, съгласно Приложение № 8.
8. Определя второстепенните разпоредители с бюджет, съгласно Приложение № 4.
9. Определя максимален размер на дълга, както следва:

9.1. Максимален размер на новия общински дълг през 2023 г. до 5 341 400 лв.;
9.2. Одобрява максимален размер на общинските гаранции, които може да бъдат издадени през 2023г., в рзмер на 1 976 250 лв.
10. Определя максимален размер на новите задължения за разходи, които могат да бъдат натрупани през 2023 г., в размер на 14 431 271 лв. и не могат да надвишават 15% от средногодишния размер на отчетените разходи за последните четири години.

11. Определя максимален размер на ангажиментите за разходи, които могат да бъдат поети през 2023 г., в размер на 48 104 238 лв., като наличните към  края на годината не могат да надвишават 50 на сто от средногодишния размер на отчетените разходи за последните четири години.

12. Определя размер на просрочените задължения от 2022 г., които ще бъдат разплатени от бюджета на 2023 г. – 1 440 597 лв.; Одобрява План-график за обслужване на просрочените задължения през 2023 г., съгласно Приложение № 9.
13. Определя размера на просрочените вземания, които се предвижда да бъдат събрани през 2023 г. в размер на 3 600 000 лв.
14. Оправомощава кмета на Община Перник да извършва компенсирани промени:

14.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма  просрочени в съответната делегирана дейности;

14.2. В частта за местни дейности – между утвърдените разходи в рамките на една дейност или от една дейност в друга, без да изменя общия размер на разходите.
15. Възлага на кмета на Община Перник:

15.1. Да определи разчетите на разпоредителите с бюджет от по-ниска степен;

15.2. Да организира разпределението на разчетите по тримесечия и да утвърди разпределението.
16. Упълномощава кмета на Община Перник да предоставя временни безлихвени заеми от временно свободни средства по общинския бюджет и от сметките за средства от ЕС за плащания по проекти, финансиране със средства от ЕС, по други международни, национални и други програми, включително и на бюджетни организации, чиито бюджет е част от общинския бюджет.
17. Упълномощава кмета на Община Перник да извършва извънредни погашения по дълга, при наличието на финансови възможности, както и да разплаща наложени санкции и финансови корекции.
18. При неизпълнение плана на собствените приходи задължава Ръководителите на Второстепенните разпоредители с бюджет, финансирани от общинския бюджет да ограничават разходването на средствата за местни дейности до размера на изпълнението  на собствените приходи.

19. Одобрява актуализирана бюджетната прогноза за местни дейности за периода 2023-2025 г., съгласно Приложение № 10.
20. Приема за сведение Протокола от публичното обсъждане на бюджета, съгласно Приложение № 12.

Решението е прието на заседание на Общинския съвет, проведено на 20.09.2023г., Протокол № 10 т. 1 от дневния ред и е подпечатано с официалния печат на Общинския съвет.
ПРЕДСЕДАТЕЛ: 

